Ware Franse fees binnekort weer in Franschhoek – Wyn-SA
Franschhoek skud vere reg vir jaarlikse Bastille-fees op 13 en 14 Julie
Die gewilde dorp sal weer eens getooi wees in sy beste Franse "kleredrag" en sy Franse erfenis met oorgawe omhels. Die Bastille-fees het reeds bekend geword vir sy heerlike samesyn om kos en wyn en vanjaar sal geen uitsondering wees nie.
Hoewel die Franschhoek-wynvallei die Franse tema tot perfeksie uitleef, sal die kos-en-wyn-markiestent, met die Hugenote Monument as agtergrond, weer die plek wees waarom alles draai. Met die koue winter wat die Kaap dan reeds in sy kloue het, sal die markiestent die ideale plek wees om van die winterweer te ontsnap.
Daar sal weer genoeg parkering wees binne stapafstand van sowel die markiestent as die dorp. In die markiestent kan gaste die uiteenlopende wyne van die streek geniet, asook die heerlike disse uit die kombuise van sommige van die vallei se bekende eetplekke.
Kaartjies vir die kos-en-wyn-markiestent kos R395 per persoon en sluit toegang, 'n komplimentêre proeglas, wynproekoepons en 'n koepon van R20 in wat op die dag verhandel kan word.
Bykomende proekoepons kan op die fees gekoop word. Aangesien kaartjies beperk is, word voorafbespreking deur www.webtickets.co.za sterk aanbeveel. Kinders onder 18 kry gratis toegang.
Die immergewilde Franchhoek Bastillefees is net om die draai. Kry jou planne agtermekaar om dit te besoek.
Vaatjierol is een van die pret-kompetisies tydens die jaarlikse Batsillefees op Franschhoek. het jy al jou spanmaats gekies?